་སྟོང་གི་དབུས་ན་གསལ། །ཞིང་འདིར་ངུར་སྨྲིག་གར་རོལ་
དྲིན་ཆེན་རྗེ། །མཁན་ཆེན་ཞི་འཚོ་བསྟན་པ་རབ་རྒྱས་རྒྱལ། །བསྟན་པའི་གཞི་མ་འདུལ་བ་ལུང་སྡེ་
བཞི། །འཕགས་བོད་ཡོངས་ལ་ཉི་ཟླ་ལྟ་བུར་གྲགས། །རི་ཟླའི་གྲངས༡༧་ལས་གཅེས་པའི་གཞི་གསུམ་
པོ། །འདུལ་འཛིན་རྣམས་ཀྱི་ཕྱག་བཞེས་ཟིན་ཐོར་སྤེལ། །དེ་ཡང་མཐོང་རྒྱུན་ཞལ་ཁྲིད་
ཟིན་ཐོར། ཐོག་མར་གསོ་སྦྱོང་གི་སྐབས་སུ། སྟོན་པའི་སྐུ་གཟུགས་ཀྱི་སྤྱན་སྔར་མེ་ཏོག་སོགས་
མཆོད་པ་རྣམ་ལྔ་ཅི་འབྱོར་བཤམ། སྨིན་གླིང་ནས་བརྒྱ་མཆོད་བཤམ་པ་ལགས། གཞི་བདག་
ལ་དཀར་གཏོར་ཟླུམ་པོ་མཐེབ་ཀྱུ་ཅན་བཤམ། སྨིན་གླིང་ནས་ལྔ་རྒྱན་ཉི་ཟླ་མེ་རི་སོགས་ཕྱག་
སྲོལ་ཡོད་ཀྱང་མ་གྲུབ་ན་ཆད་པའི་སྐྱོན་མི་འཇུག་གསུངས། བཀའ་གདམས་གསར་མས་གཏོར་མ་
ཆ་བཞི་མཛད་སྲོལ་འདུག གཎྜི་བརྡུང་མཁན་དཀོར་གཉེར་སོགས་གང་འོས་སྟེང་དུ་སོང་སྟེ་ཆོས་
གོས་གྱོན་གཎྜི་ཁྲིའུ་ཆུང་གི་སྟེང་དུ་བཞག་པ་ལ་ཕྱག་གསུམ་འཚལ། གཟན་ཕབ་ཀྱི་གཎྜི་ཕྲག་པ་
གཡོན་པ་ལ་བཀལ་ཏེ། ཐོག་མར་དལ་བུས་ཤད་ཚ་ལན་གསུམ། དེ་ནས་གཅིག་ནས་བཅོ་བརྒྱད་ཀྱི་
བར་དལ་བུས་ཇེ་ཆེར་བརྡུང་བ་དང་། བཅུ་དགུ་ནས་སོ་དྲུག་བར་ཇེ་ཆུང་བརྡུང་བ་ནི་རྒྱུད་
གཅིག་ཡིན་ལ། མཇུག་ཏུ་ཆེ་བ་གསུམ་བརྡེག་པ་ནི་ཏོག་གསུམ་སྟེ་འདི་ལྟར་བརྡུང་བ་སྨིན་གླིང་པའི་
ཕྱག་བཞེས་སོ། །ཀཾ་ཚང་དང་བཀའ་གདམས་གསར་མས་རྒྱུད་གསུམ་ཏོག་གསུམ་རྡུང་བར་བཞེད་
ཅིང་། གྲངས་བརྒྱ་དང་བརྒྱད་འབྱུང་ཀྱང་མཇུག་གི་ཏོག་སྒྲ་ཆེན་པོ་བརྩི་བ་དང་མི་རྩི་བའི་ལུགས་
གཉིས་ཡོད། འདུལ་བ་རང་གཞུང་དུ་ཕྱིར་བཅོས་སོགས་ཚར་བའི་རྗེས་སུ་གཎྜི་བརྡུང་རྒྱུ་བྱས་ཡོད་
284

པ་སྔར་གྱི་ཕྱག་ལེན་ཡིན་ལ་དེང་སང་གཎྜིས་ཚོགས་བསྡུས་ནས་ཕྱིར་བཅོས་དང་བྱིན་རླབས་མཛད་
པ་ཤས་ཆེ། སྨིན་གླིང་དང་བཀའ་བརྒྱུད་དགའ་ལྡན་ཀུན་གྱིས་ཕྱིར་བཅོས་དང་ལྟུང་མཐུན་བྱིན་
རླབས་གཙུག་ལག་ཁང་གི་ནང་དེར་མཛད་ཀྱང་དེང་སང་བླ་མའི་ཕྱག་བཞེས་ཤིག་གིས་དགེ་སློང་
རྣམས་གདིང་ཆོས་ཕྲག་ལ་བཀལ། སྣམ་སྦྱར་དྲིལ་ཚེས་སུ་བསྣམས་ཏེ་གཙུག་ལག་ཁག་
གི་ཁྱམས་སུ་ཚོགས་ནས་ཆོས་གོས་བཞེས་གདིང་བ་ལྟེབཁུག་པ་རྒྱབ་དང་གཡས་བཅད་ཁ་མདུན་དང་གཡོན་
མཆན་བཏིང་གིས་རྒན་པ་རྣམས་གཡས་གྲལ་ལ་གཟན་ཕབ་པུས་མོ་གཡས་པའི་ལྷ་ང་ས་ལ་བཙུགས་
རྐང་པ་གཡོན་བབས་གཞོལ་ཙོག་པུའི་ཚུལ་གྱིས་པུས་མོའི་སྟེང་དུ་ཐལ་མོ་བསྣོལ་ལ་སྦྱར། མཁན་
པོ་རྒན་པ་ཚོགས་པའི་གྲལ་མགོར་བཞུགས་གཡོན་གྲལ་ལ་གདིང་པ་རྐྱང་བཏིངགླེགས་བུ་བཅད་ཁ་
མདུན་བསྟན་མཆན་གི་སྟེང་ནས་གཞོན་པ་རྣམས་ཀྱིས་མཉམ་དུ་ཕྱག་གསུམ་ཕུལ་གཟན་ཕྲགཆོས་གོས་
གསོལ་སྣམ་སྦྱར་གསོལ་མི་དགོས་ཁྱེར་འགྲེང་འདུད་བཅས་བསྟན་པ་རིན་པོ་ཆེའི་རྩ་ལག་སོགས་ལྟུང་བ་ཕྱིར་
བཅོས་ཀྱི་ཆོ་ག་ལ་ཐུགས་གཏད་པར་ཞུ། ཞེས་བརྗོད་རྒན་པའི་གྲལ་མགོའི་མཁན་པོ་ནས་ཆོས་
བཞིན་འདུལ་བ་བཞིན་གནང་བར་ཞུ། དེ་ནས་གཞོན་པ་རྣམས་ཙོག་པུ་འདུད་རྒྱས་ཕྱིར་
བཅོས་དངོས་གཞི་ལན་གསུམ་བརྗོད། མཐོང་སྡོམ་ལན་གསུམ་དང་། མཇུག་ཏུ་ཐབས་ལེགས་
བྱ། ཡང་གཞོན་པ་ཚོས་ཕྱག་གསུམ་འཚལ་ནས་བསྟན་པ་རིན་པོ་ཆེ་སོགས་བཀའ་དྲིན་ཆེ་ལགས།
མཁན་པོས་ཆོས་བཞིན་འདུལ་བ་བཞིན་མཛད་པ་ལ་རྗེས་སུ་ཡི་རང་ངོ་། །ཡང་གཞོན་པས་ཕྱག་
གསུམ་སྔར་བཞིན་བསྟན་པ་རིན་པོ་ཆེ་སོགས་ལྟུང་བ་བྱིན་རླབས་ཀྱི་ཆོ་ག་ལ་ཐུགས་གཏད་པར་ཞུ།
མཁན་པོས་ཆོས་བཞིན་འདུལ་བ་བཞིན་གནང་བར་ཞུ། གཞོན་པ་རྣམས་ཙོག་པུ་འདུད་རྒྱས་ལྟུང་
མཐུན་བྱིན་རླབས་དངོས་གཞི་ལན་གསུམ་བརྗོད་ལ་ཐབས་ལེགས་བྱ། གཞོན་པ་ཚོས་ཕྱག་
གསུམ་འགྲེང་འདུད་བཅས་བསྟན་པ་རིན་པོ་ཆེ་སོགས་ལྟུང་མཐུན་བྱིན་རླབས་ཀྱི་ཆོ་ག་ལ་ཐུགས་
གཏད་པ་བཀའ་དྲིན་ཆེ་ལགས། ཆོས་བཞིན་སོགས་ཡི་རང་སྔར་ལྟར་བརྗོད། དེ་ནས་གཞོན་པ་
རྣམས་ཙོག་པུ་འདུད་རྒྱས་བཞུགས་རྒན་པ་ཚོས་ཚུལ་ཕྱག་གསུམ་རེ་བཅས་སྔ་མ་ཇི་ལྟ་བར་ཕྱིར་
བཅོས་དང་བྱིན་རླབས་བྱ། གཞོན་པའི་གྲལ་མགོ་དེས་ལན་བརྗོད་པ་སོགས་གྲུབ་མཚམས་ནས་
ནང་དུ་ཚོགས་ཏེ་ཆབ་རིལ་འགྲིག་ཏུ་བཏགས་མེད་ན་ཆོས་ཁྲིམས་པས་ཆབ་བཏང་འདི་སྔ་ཆབ་ཡིན་
པས་མ་གྲུབ་ཀྱང་མི་འགལ་སྐུ་གཟུགས་ཀྱི་སྤྱན་སྔར་ཞལ་གྱེན་དུ་ཕྱོགས་པའི་ཐད་གྲལ་གྱིས་དགེ་
སློང་བསྒྲེས་པ་སྟོན་པའི་སྐུ་གཟུགས་ཀྱི་གཡས་དང་གཞོན་པ་རྣམས་གཡོན་དུ་ཁེལ་
285

བའི་དཀྱིལ་དུ་དབུ་མཛད་དབྱར་བདག་དགེ་བསྐོས་སོགས་ཀྱི་གདེང་བ་དེ་དག་གི་སྔོན་དུ་མཁན་
པོ་སྟེ་ཐམས་ཅད་ཀྱང་གདིང་བ་གླེགས་བུའི་བཅད་ཁ་རྒྱབ་ཏུ་བསྟན་པའི་བརྐྱང་བཏིང་དང་གཟན་
ཕབ་བཅས་ཐལ་མོ་བསྣོལ་སྣམ་སྦྱར་དྲིལ་ཚེས་མདུན་དུ་བཞག དགེ་ཚུལ་རྣམས་ཀྱང་ཚོགས་ཏེ་དགེ་
སློང་གི་རྒྱབ་ཏུ་བསླབ་གྲལ་དང་འདུག་ཚུལ་སྔར་བཞིན་གྱིས་འཁོད་ཐམས་ཅད་ཀྱང་བསླབ་པ་ལ་
གུས་ཤིང་སྙིང་ནས་ལས་བྱེད་འདོད་ཀྱི་ཐུགས་དགོངས་རྩེ་གཅིག་པ་དང་བཞུགས་ཚུལ་སྤྱོད་
ལམ་སོགས་བསྟུན་པ་གལ་ཆེ་ཐོག་མར་དབུ་མཛད་ཀྱིས་བསྐུལ་ཏེ་མཛད་བཅུ་དང་ཐུབ་བསྟོད་
གཞན་གང་ཤེས་སྡོམ་རྒྱུན་གསོལ་འདེབས་བཅས་བསྒྲིག་འདོན་བྱ་རྫོགས་ལ་ཉེ་བ་དང་དགེ་སློང་
རྣམས་ཀྱིས་སྣམ་སྦྱར་ཁ་ཕྱེ་སྟེ་དྲིལ་ཚེས་ཀྱི་སྟེང་དུ་གོན་མ་རག་བྱ། ཆོས་ཁྲིམས་པས་སྣམ་སྦྱར་
བཞེས་ཏེ་འདོན་པ་རྫོགས་པ་དང་མཉམ་དུ་རང་གྲལགྲལ་ཚེས་འདི་བཀའ་གདམས་གདན་ས་འགར་དགེ་ཚུལ་
རྣམས་ཀྱིས་ཞུ་རེས་བྱེད་སྲོལ་སྣང་མཆན་དེ་ག་ནས་ཕྱག་གསུམ་བཙལ་གཟན་ཕྲག་ཁྱེར་གྱིས་འགྲེང་སྟེ་འདུད་
རྒྱས་ཆོས་གྲྭའི་མཁན་པོ་དང་རང་གི་མཁན་པོ་ཡིན་ན་མཁན་པོ་དང་དེ་མིན་ན་སློབ་དཔོན་ནམ་
གནས་བརྟན་འདུལ་བ་འཛིན་པ་ཞེས་ཉེ་ཚིག་སྐབས་སུ་གང་བབས་སྦྱར་ཏེ་མདོ་གདོན་པར་
གསོལ་འཕྲལ་ཐམས་ཅད་བཞེངས། མཁན་པོ་སོགས་དགེ་སློང་རྣམས་ཀྱིས་སྣམ་སྦྱར་གྱོན་གཟན་
ཟླུམ་ཁྱེར་དང་ཐལ་མོ་སྦྱར་ཏེ་སྐུ་གཟུགས་ལ་ཕྱོགས་འདི་མན་གྱི་འདོན་པ་ཐམས་ཅད་མཁན་པོས་
བསྐུལ་ཞིང་བཅོམ་ལྡན་འདས་སོགས་དལ་བུས་མཉམ་འདོན་དང་གང་ཚེ་རྐང་གཉིས་མན་ལ་
མདོ་དབྱངས་སྦྱར་ཞིང་ཤླཽ་ཀ་རེའི་མཚམས་སུ་གཟན་སྣེ་ཕབ་སྟེ་ཡན་ལག་ལྔ་ས་ལ་རེག་པའི་ཕྱག་རེ་
བྱ་ཇི་སྙེད་སུ་དག་སོགས་དལ་བུས་ལྷུག་འདོན་བྱ་ཚེ་ཡང་ཕྱག་མང་ཉུང་འཚམས་པ་ཕུལ་དེ་ནི་
ཕྱག་འཚལ་བའི་རྒྱུད་དོ། །མདོ་ལ་བཀའ་རྒྱུད་པས་དཀོན་མཆོག་རྗེས་དྲན་གསུངས་ཤིང་སྔ་འགྱུར་
བ་དང་ས་སྐྱ་སོགས་ཀྱིས་ཕྱག་ལེན་ལ་ཐམས་ཅད་འགྲེང་བཞིན་པས་འཕགས་པ་དཀོན་མཆོག་
གསུམ་ལ་སོགས་ཤེས་རབ་སྙིང་པོ་ཚར་གཅིག་གི་མཇུག་བཅོམ་ལྡན་འདས་ཀྱིས་གསུངས་པ་ལ་
མངོན་པར་བསྟོད་དོ་ཞེས་པའི་མཐར་དགེ་བར་གསུངས་ཤིང་ཅེས་པ་ནས་འདི་ལྟར་བལྟ་ཞེས་པའི་
མཇུག་ཏུ་མཁན་པོས་སེ་གོལ་གྱི་བརྡ་ཞིག་མཛད་པ་དགེ་བསྙེན་ལྟ་བུ་ཡོད་ན་ཕྱི་ཐོན་དགོས་པའི་
བརྡ་ཡིན་བསྔོ་བའི་རྒྱུད་བསོད་ནམས་འདི་ཡི་སོགས་རྟག་ཏུ་བདེ་བ་ཐོབ་པར་ཤོག་བར་རོ། དེ་
ནས་འཕྲོག་མའི་གཏོར་འབུལ་བཏོན་ལ་གཏོར་མ་ཐོང་རྗེས་སྒོ་བཅད་ཆོས་ཁྲིམས་པས་
ཕྱག་དང་ཀུན་སྤྱོད་སྔར་བཞིན་གྱིས་མདོ་གདོན་པར་གསོལ་ལ་རང་གྲལ་དུ་འཁོད་མཁན་པོ་ཁྲི་ཐོག་
286

ཏུ་འདིང་བ་དང་བཅས་པུས་མོ་གཉིས་ཕབ་སྟེ་ཞལ་དགེ་འདུན་ལ་ཕྱིར་ཕྱོགས་ཐལ་མོ་སྙིང་གར་
བསྣོལ་ཏེ་གསུང་དལ་བྲེལ་འཚམས་ཤིང་གསལ་དག་ཐོན་པ་དང་བཅས་དེའང་སློབ་དཔོན་སངས་
རྒྱས་གཉིས་པའི་ཞལ་སོགས་ནས་ལྡན་པའི་མདོ་ཞེས་པའི་མཚམས་སུ་བཞག་སྟེ་དབུ་མཛད་པས་
བསྐུལ་ཏེ་ཐམས་ཅད་ཀྱིས་ཐལ་མོ་སྙིང་གར་སྦྱར་ཏེ་ཐམས་ཅད་མཁྱེན་པ་ལ་ཕྱག་འཚལ་ལོ་ཞེས་
མཉམ་དུ་གསུངས། ཡང་འདུས་པ་ཚོས་ཐལ་མོ་བསྣོལ་ལ་མཁན་པོས་འདི་སྐད་བདག་གིས་སོགས་
ནས་མངོན་པར་བསྟོད་དོ་བར་དང་མཁན་པོ་རང་གིས་བསྐུལ་ཏེ་ཆོས་བཤད་པ་སོགས་མཉམ་འདོན་
བྱ། ༈ དགེ་ཚུལ་གྱི་གསོ་སྦྱོང་ལ་དགེ་སློང་ཐམས་ཅད་རང་གྲལ་ནས་ཞལ་ཕྱིར་གཟིགས་ཏེ་
བཞུགས། མཁན་པོ་གཙོས་དགེ་སློང་བསྒྲེས་པ་གྲངས་དུ་བགོས་པ་ལ་དགེ་ཚུལ་གསུམ་རེས་གདིང་
བ་དང་བཅས་པས་ཕྱག་གསུམ་དང་ལྟུང་བ་ཕྱིར་བཅོས་སོགས་དཀྱུས་བཞིན་བྱས་ལ་གདིང་བ་ཁུར་
ཏེ་རང་གི་གནས་ཁང་དུ་བྱོན། ༈ ཞར་འཕྲོས་དུས་བཟང་གི་མདོ་འདི་ལ་སྤྱིར་འདུལ་བའི་གཞུང་དུ་
ཉ་སྟོང་བརྒྱད་གསུམ་ལ་སོགས་པའི་དུས་བཟང་རྣམས་སུ་མཁན་སློབ་ཡོད་ན་དེ་ཉིད་དང་གལ་ཏེ་
མེད་ཀྱང་དགེ་སློང་གནས་བརྟན་བགྲེས་པ་རྣམས་ཀྱིས་མདོ་སྡེ་ཅི་རིགས་གང་ནུས་འདོན་པར་བྱ་
ཞིང་དེའི་དུས་སུ་ཁྱིམ་པ་རྣམས་ཀྱང་ཉན་པར་བསྐུལ་ཏེ་སྐབས་སུ་བབས་ཤིང་ནུས་ན་
མཚན་ཐོག་ཐག་ཏུ་ཡང་ཆོས་བཤད་པར་གསུངས་པ་ལ་དུས་བཟང་གི་མདོ་ཟེར། གསོ་སྦྱོང་
གི་དུས་སུའང་དེ་ཉིད་ཀྱི་སྦྱོར་བ་ཚུལ་ཁྲིམས་བསྲུང་པའི་ཕན་ཡོན་དང་མ་བསྲུང་བའི་ཉེས་དམིགས་
ལ་སོགས་སྟོན་པའི་མདོ་སྡེའི་རིགས་འདོན་པ་ལ་ཆོས་བསྒྲགས་ཀྱི་མདོ་ཞེས་བྱ། དེ་ཡང་དུས་བཟང་
གི་མདོ་ལ་ཆོས་ཉན་ཁྱིམ་པ་ཕོ་མོ་མང་དུ་འདུས་པའི་སྐབས་ལྟ་བུ་ཡིན་ན་ནི། མདོ་སྡེ་ལས་བརྒྱ་
པ་དང་ལས་ཀྱི་རྣམ་པར་སྨིན་པའི་མདོ་ལ་སོགས་པ་གཙོ་བོ་ལས་འབྲས་དང་སྦྱིན་པའི་ཕན་ཡོན་
ལ་སོགས་པ་འཇིག་རྟེན་པའི་ཡང་དག་པའི་ལྟ་བ་སྟོན་པའི་མདོ་རྣམས་གདོན་པར་བྱའོ། །གལ་ཏེ་
ཉན་པ་པོ་དགེ་ཚུལ་དགེ་སློང་ལྟ་བུ་ཁྲིམས་ལྡན་འབའ་ཞིག་ཡིན་ན་ཚུལ་ཁྲིམས་བསྲུངས་བའི་
ཕན་ཡོན་སོགས་དང་བདེན་བཞིའི་འཇུག་ལྡོག་བསྟན་པའི་མདོ་སྡེ་དྲན་པ་ཉེར་བཞག་ལ་སོགས་ཅི་
རིགས་གདོན་པ་ཡིན། དུས་བཟང་གི་མདོ་འདི་ལ་ཁ་ཅིག་གིས་ཚུལ་ཁྲིམས་ཡང་དག་པར་ལྡན་པའི་
མདོ་དང་ཁ་ཅིག་གིས་དགེ་སློང་ལ་རབ་ཏུ་གཅེས་པའི་མདོ་དང་། རྒྱ་འདུལ་བས་ནི་ཆོས་བཤད་ཉན་
བྱས་པའི་རྗེས་ཐོག་ཡིན་ན་དེ་གདོན་མི་དགོས་པར་བཞེད། དགེ་སློང་རྣམས་སྔར་བཞིན་ཞལ་ཡར་
གྱུར་ཆོས་ཁྲིམས་པས་སྒོ་རྒྱབ་མཁན་པོས་ལྟུང་བ་ཐུན་མོང་གི་བྱིན་རླབས་བྱ་སྟེ་ཐོག་མར་ཡུལ་དུས་
287

ཀྱི་སོགས་མན་ཆད་དཀྱུས་སུ་གསལ་བ་དང་གནས་ལ་བློ་མཐུན་འདི་བཀའ་བརྒྱུད་པས་ཆོས་ཁྲིམས་
ཀྱིས་ཞུ་ནའང་སྔ་འགྱུར་རྙིང་མ་དང་ས་དགེ་རྣམས་ཀྱིས་མཁན་པོ་ནས་གསུངས་མཚམས་ནང་དེར་ན་
བ་སོགས་ཡོད་ན་འདུན་པ་དང་ཡོངས་དག་ལེན་འདུན་པ་དང་ཡོངས་དག་གཉིས་ཀ་ཕུལ་
བས་དགེ་འདུན་ལ་ལས་འཆགས་ཅིང་འབུལ་བ་པོ་རང་ལ་གསོ་སྦྱོང་བྱས་པའི་བྱིན་
རླབས་འབྱུང་། འདུན་པ་ཙམ་ཕུལ་ན་དགེ་འདུན་ལ་ལས་འཆག་གསོ་སྦྱོང་དངོས་གནས་ཀྱི་བྱིན་
རླབས་མི་འབྱུང་། ན་བ་སོགས་ཀྱིས་སྔགས་ཚིགས་བརྗོད་མ་ནུས་ན་ལག་གི་བརྡ་ཙམ་གྱིས་
ཀྱང་འཐུས། གདིང་བ་ཉེ་བར་བཞག་ཆོས་གོས་སྟེང་དུ་བཀབ་ལ་བརྡ་ཙམ་བྱ། འདུན་དག་ལེན་པ་
པོ་བསྐོ་ཚུལ་གསོལ་གཉིས་ཀྱི་ལས་ནི་དབྱར་བདག་བསྐོ་བ་ལ་མིང་བརྗེ་བ་རང་ཡིན་དེང་སང་
མདོ་ཡི་གླེང་གཞི་བཏོན་ནས་གཞན་ཐོས་བསྒྲགས་མཛད་མདོ་འདོན་ཚུལ་ལ་ལྔ་སྟེ་གླེང་གཞི་འདོན་
པ༡། ཕམ་པ་འདོན་པ༢། ལྷག་མ་འདོན་པ༣། མ་ངེས་པ་འདོན་པ༤། རིལ་གྱིས་འདོན་པ་དང་
ལྔའོ། །འདུལ་བའི་ལས་ཆོག་མཐའ་དག་དཔེ་ཀློག་ལྟ་ཅི། བློ་ཐོག་ནས་ཚིག་ཕྱེད་ཀྱང་མ་འཁྲུལ་
བར་མ་བཏོན་ན་ལས་མི་འཆག་ཅིང་། ཡུལ་རྟེན་གཉིས་ཀྱི་བར་ཀ་བ་དང་ལྕོག་ཚེ་སོགས་དངོས་པོ་
གཞན་གྱིས་ཆོད་ན་ལས་མི་འཆག་པ་དང་སྡོམ་པ་མི་ཐོབ་པར་འགྱུར་བས་ལྕོག་སྒམ་སོགས་ཀྱང་
གཡས་གཡོན་དུ་འཇོག་པ་ལས་འོས་མེད་པས་དེང་སང་ཆེ་དགུའི་གོ་སར་འགྱིངས་ཤིང་ཁེངས་ལྡན་
རྣམས་བག་ཡོད་ཀྱིས་བསྒྲིམ་འཚལ། མདོ་ཕལ་ཆེར་གླེང་གཞི་བཏོན་པས་འཐུས། མདོ་
སྐབས་འགར་ཚང་མ་གདོན་པ་ལེགས། ཡང་ཞལ་འཕྲོས་ཉེ་ཚིག་སྐབས་སུ་བསླབ་པ་བགྲེས་པ་ལ་
བཙུན་པ་དང་གཞོན་པ་ལ་ཚེ་དང་ལྡན་པ་བརྗོད། ཉེ་ཚིག་གནས་བརྟན་ཞེས་སྤྱིར་བཏང་། གནས་
ཀྱི་བླ་མ་ལ་ཞུ་མི་དགོས་པར་བྱ་བ་ཐམས་ཅད་རང་གིས་བྱས་ཆོག་པ་ལ་ཟེར། དམིགས་བསལ་
བསྙེན་པར་རྫོགས་ནས་ལོ་བཅུ་ལོན་ཀྱང་འདུལ་བའི་སྡེ་སྣོད་མི་ཤེས་པ་ལ་བྱིས་པ་ལོ་བཅུ་མ་ལོན་
ཅིང་འདུལ་བའི་བཅས་མཚམས་སོགས་ཇི་བཞིན་ཁོང་དུ་ཆུད་པ་ལ་མཁས་པའི་གནས་བརྟན་ཞེས་
བྱ། གནས་ལ་བློ་མཐུན་སྐབས་སུ་གནས་སྒོ་གླེགས་སྟེང་གཡོགས་དང་བཅས་ཡིན་ན་ལགས་པ་
བརྗོད་པ་ལས་བགྱིས་པ་བརྗོད་མི་དགོས། སྒོ་གླེགས་དང་སྟེང་གཡོགས་མེད་ན་བགྱིས་པ་བརྗོད།
ཞར་འཕྲོས་གྲུབ་པ་བྱ་སྐྱིབས་སོགས་སྐྱེས་བུའི་རྩོལ་བས་མ་བྱས་པ་རང་བཞིན་གྲུབ་པ་བགྱིས་པ་ནི་
སྐྱེས་བུའི་བྱེད་པས་མངོན་པར་སྒྲུབ་བཞིན་པའོ། །ལགས་པ་ནི་བྱ་བ་བྱེད་པའི་གནས་ལ་སོགས་པ་
རུང་བ་སྟེ་གནས་རྫོགས་ཟིན་པའོ། །ལགས་པ་ནི་བགྱིས་ཟིན་སྟེ་གྲུབ་པའི་འདས་ཚིག་ཡིན་པར་
288

བཞེད། ཆོ་གའི་སྐབས་སུ་གསུམ་གང་ཡིན་པ་བློས་བརྟགས་ནས་གང་ཡང་རུང་བ་གཅིག་བརྗོད།
གནས་ཐམས་ཅད་ཞེས་པའི་ཐམས་ཅད་དེ་མང་ཚིག་ཡིན་པས་བརྗོད་མི་དགོས་སེ་ར་སྨད་པའི་
མཁན་པོ་དང་འདུལ་འཛིན་པ་ཤྲེ་ཡ་ཀུ་ལ་བྷཿཉིད་ཀྱི་ཞལ་སྔ་ནས་ཐོས་ལགས། ཡང་འགའ་ཞིག་
གིས་གྲུབ་པ་བྲག་ཕུག་བགྱིས་པ་ལྗོན་ཤིང་དང་སྦྲ་གུར་ལགས་པ་ལྷ་ཁང་གསུང་
པའང་འདུག སྔ་འགྱུར་བའི་བཞེད་པ་ནི་སྔ་མ་ཁོ་ནའོ། །༈ བསྙེན་རྫོགས་ཀྱི་མཁན་པོ་ནི་བསྙེན་
པར་རྫོགས་ནས་ལོ་བཅུ་ལོན་པ་ཞིག་ངེས་པར་དགོས་གསོ་སྦྱོང་དང་དབྱར་གནས་ཀྱི་མཁན་
པོ་སོགས་ལ་ངེས་པ་རང་མེད་པས་ལོ་ལྔ་ལོན་པ་དང་ལས་ཆོག་རྣམས་ཐུགས་ཐོག་ནས་འདོན་ནུས་
པ་ཞིག་གིས་རུང་ལགས་མདོ་སོགས་སྟོད་སྨད་ཕྲལ་ནས་གནས་བརྟན་གཉིས་ཀྱིས་ཀྱང་འདོན་
རུང་དེར་མ་ཟད་བསླབ་པ་ཤིན་ཏུ་གཞོན་ཀྱང་སོ་ཐར་གྱི་མདོ་ཚིག་ཕྱེད་ཀྱང་མི་འཁྲུལ་བར་ཐུགས་
ནས་ཐོན་ན་མཁན་པོ་རུང་བ་དམིགས་བསལ་ལགས།༈ ཤིས་བརྗོད་དང་སྨོན་ལམ་ཟིན་ནས་དགེ་
སློང་གདིང་ཆོས་ཕྲག་ལ་བཀལ་ནས་གཙུག་ལག་ཁང་ལ་བསྐོར་བ